钦定古今图书集成/明伦汇编/氏族典/第282卷 > 汪缯世
## 钦定古今图书集成/明伦汇编/氏族典/第282卷 > 汪缯世

按《万姓统谱》：“缯世，字汉文，鄞人。宋尚书大猷五世孙。
洪武初，署行都督府，掾授太平府同知。严明驭下，吏
民不忍欺，事恒先期而集。尝有三虎踞林冈，距城不
五里，白昼伺人，民患焉。缯世为文咒之，虎即遁去，人
以为德化所感。秩满，升湖广按察司副使。振肃宪纪，
奸欺多所擿发。然以宽济明，亦未尝钩擿隐伏，置人”
于罪，论者谓“正己格物”，缯世有焉。